
SR o e 


Acatistul Sfântului mare mucenic Teodor Tiron: 

Textul acatistului este citit de protoiereul mitrofor Teodor Roşca, preot Anatol 
Zmeu, diacon Rodion Severin. 


Interpretează: Corul mănăstirii Sfântul mare mucenic Teodor Tiron din municipiul 
Chişinău. 


Dirijor: Svetlana Moţpan 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă ie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 





Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 


miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Șade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 





Intru-una Sfântă Sobornicească şi apostolească Biserică, 
Mărturisesc un botez întru iertarea păcatelor, 
Aştept învierea morților şi viaţa veacului ce va să fie. Amin ! 


Condacul 1 

Alesului luptător şi marelui mucenic Teodor Tiron, al Sfintei Treimi mărturisitor, 
apărătorul credinţei şi surpătorul păgânătăţii, cu mulțumire să-i cântăm noi 
credincioşii întru veselia inimii, strigându-i din tot sufletul: Bucură-te, mare 
mucenice Teodore Tirone! 


Icosul 1 

Îngeri din ceruri veniţi cu noi pe tânărul Teodor Tiron cu bucurie să-l lăudăm, căci 
el cu căldură a iubit şi a mărturisit pe Hristos Dumnezeu şi Om, pentru aceasta să-i 
strigăm: 

Bucură-te, că prin tine Dumnezeu s-a proslăvit; 

Bucură-te, că prin ţine satana s-a ruşinat; 

Bucură-te, al Sfintei Treimi înflăcărat vestitorule; 

Bucură-te, al idolilor neînsufleţiţi mare biruitorule; 

Bucură-te, al celor două firi ale lui Hristos propovăduitorule; 

Bucură-te, al dumnezeirii şi omenirii Lui mărturisitorule; 


Bucură-te, cel ce pe Maria Fecioara o vesteşti; 

Bucură-te, cel ce pe ea Născătoare de Dumnezeu o numeşti; 
Bucură-te, al credinţei adevărate îndreptătorule; 

Bucură-te, de Hristos încununat biruitorule; 

Bucură-te, că prin mijlocirea ta la Hristos mulți au venit; 
Bucură-te, al drepteredincioşilor întâi stătător neadormit; 
Bucură-te, mare mucenice Teodore Tirone! 


Condacul 2 

Văzând bărbăția sufletului tău, Domnul ţi-a arătat ție, de Dumnezeu înţelepțite, 
semnul de a primi mucenicia. lar tu, lepădând toate cele pământeşti, ai strigat lui 
Dumnezeu: Aliluia! 


Icosul 2 

În locul acela, unde vieţuia balaurul, te-ai născut tu. Teodore Tirone, şi cu vitejia ta 
l-ai învins pe el; iar Evsevia văzând moartea lui s-a bucurat, şi cântând a strigat: 
Bucură-te, viitorul mucenic al Hristosului meu; 

Bucură-te, al patriei mele laudă către Dumnezeu; 

Bucură-te, cel ce balaurul pierzător ai zdrobit; 

Bucură-te, cel ce întru bărbăţie eşti nebiruit; 





Bucură-te, al lui Hristos din lume alesule; 

Bucură-te, întru slava Lui râvnitorule; 

Bucură-te, al credinţei ortodoxe întărire; 

Bucură-te, al tinerilor evlavioşi povăţuire; 

Bucură-te, mare îngrădire în dreapta credinţă; 
Bucură-te, asupra celor necredincioşi biruinţă; 
Bucură-te, al harului dumnezeiesc vas ales şi neîntinat; 
Bucură-te, al faptelor celor bune chivot binecuvântat; 
Bucură-te, mare mucenice Teodore Tirone! 


Condacul 3 

„Vino, dar, Teodore, - a strigat vrăjmaşul lui Hristos Vringa - şi adă jertfă idolilor 
precum noi, iar dacă nu vei asculta te voi da chinurilor”, - tu însă, prea slăvite, 
laudă ai înălțat lui Dumnezeu: Aliluia! 


Icosul 3 

Foc dumnezeiesc ai pus tu, mare mucenice, pe altarul idolesc şi ai ars idolii, fund 
minat către vitejie de focul dragostei dumnezeieşti, pentru aceasta strigăm ţie aşa: 
Bucură-te, ostaş tânăr al Împăratului împăraţilor; 

Bucură-te, podoaba prea slăvită a mucenicilor; 


Bucură-te, cel ce pe Vringa cu cuvântul l-ai cucerit; 
Bucură-te, cel ce prin vitejia ta pe Hristos l-ai proslăvit; 
Bucură-te, cel ce cu foc pe idolii păgâneşti ai mistuit; 
Bucură-te, cel ce puterea focului ai biruit; 

Bucură-te, mare mucenice bucuria îngerilor; 

Bucură-te, apărătorul cel prea dulce al bisericilor; 
Bucură-te, mare mucenice Teodore Tirone! 


Condacul 4 

Prietenia diavolească a lui Publie şi Vringa ai batjocorit-o prin bărbăția ta, mare 
mucenice, şi mărturisind pe Hristos drept Fiul lui Dumnezeu ai osândit păgâ- 
nătatea, strigând lui Dumnezeu: Aliluia! 


Icosul 4 

Îngerii au lăudat pe Hristos Mântuitorul, cel ce te-a cercetat pe tine în temniţă, 
umplându-te de veselie cerească. Domnul ţi-a poruncit ţie: „Bucură-te, şi nu te 
înfricoşa, mare mucenice, căci cu Mine vei birui şi de cunună te voi învrednici”, - 
pentru aceasta şi de la noi auzi: 

Bucură-te, prietene a lui Hristos Mântuitorul; 

Bucură-te, pâine dulce a lui Hristos Izbăvitorul; 





Bucură-te, viteazule mărturisitor; 

Bucură-te, înţelepţirea tinerilor; 

Bucură-te, a păcătoşilor grabnică îndreptare; 

Bucură-te, că în legături fiind de la Hristos ai primit cercetare; 
Bucură-te, că ai văzut în temniţă cereasca luminare; 
Bucură-te, a nebuniei păgâneşti prea înţeleaptă mustrare; 
Bucură-te, că la icoana ta privind lumea în credinţă se întăreşte; 
Bucură-te, că prin apărarea ta Ortodoxia se îngrădeşte; 
Bucură-te, 'Teodore - darul cel trimis nouă de la Dumnezeu; 
Bucură-te, dulce mângâiere şi alinare a sufletului meu; 
Bucură-te, mare mucenice Teodore Tirone! 


Condacul 5 

Te-ai asemănat unui crin frumos în grădina celui Preaînalt, fiind răsădit de credinţa 
cea fierbinte întru Hristos, de aceea acum cânţi lui Dumnezeu în Raiul cel ceresc: 
Aliluia! 


Icosul 5 
Văzându-te pe tine dat chinurilor, Teodore Tirone, necuviosul Publie s-a umplut 
de mânie, deşi s-a mirat de îndelunga răbdarea ta, iar noi slăvind pe Dumnezeu, cu 


veselie strigăm ţie aşa: 

Bucură-te, mucenice a lui Hristos Dumnezeu; 

Bucură-te, că spre patimile Lui ai avut râvna mereu; 
Bucură-te, că temniţa pentru el ai primit; 

Bucură-te, că pentru Domnul ai fost înlănţuit; 

Bucură-te, ca pâine dulce a Treimii te-ai jertfit; 

Bucură-te, că prin credinţa ta idolii ai risipit; 

Bucură-te, cel ce cu bărbăţie hrana păgânească nu ai primit; 
Bucură-te, că pentru Domnul de păgânul Publie ai fost biciuit; 
Bucură-te, celor flămânzi cu pâinea vieţii hrănitorule; 
Bucură-te, al celor ce te cheamă pe tine ajutătorule; 
Bucură-te, raza strălucitoare al celor ce rătăcesc în noaptea păcatelor; 
Bucură-te, laudă prea slăvită a drepteredincioşilor; 

Bucură-te, mare mucenice Teodore Tirone! 


Condacul 6 
„Ardeţi în foc pe batjocoritorul idolilor” - a strigat tiranul ostaşilor săi, iar ei te-au 


aruncat pe tine în cuptorul cel cu foc, ca să primeşti sfârşitul cel fericit cântând: 
Aliluia! 





Icosul 6 

Duhul Sfânt a luminat inima ta, mare mucenice, şi ţi-a dat înţelegerea vitejiei lui 
Cleonic, care întărindu-se în mărturisirea ta, strigă ţie aşa: 
Bucură-te, cel ce ai stins văpaia focului prin credinţă; 
Bucură-te, cu marii mucenici, purtător de biruinţă; 
Bucură-te, că prin vitejiile tale Hristos s-a proslăvit; 
Bucură-te, cel ce puterea focului în rouă ai prefăcut; 
Bucură-te, cel ce împărăției lui Hristos ai urmat; 
Bucură-te, cel ce în feciorie trupul ţi l-ai păstrat; 
Bucură-te, cel ce prin nevoinţă sufletul ţi-ai luminat; 
Bucură-te, cel ce asupra morţii de obşte te-ai înălţat; 
Bucură-te, cu sfinţii Îngeri împreună vieţuitorule; 
Bucură-te, al Ortodoxiei înfocat râvnitorule; 

Bucură-te, apărătorul ei de cursele ereticilor; 

Bucură-te, sfinte, bucuria drepteredincioşilor; 

Bucură-te, mare mucenice Teodore Tirone! 


Condacul 7 
Primit-ai mucenicia şi la Hristos te-ai arătat înțelepte al Domnului, şi cu solirea şi 
ruga ta la scaunul celui Preaînalt aprinzi focul dragostei către Dumnezeu a celor, ce 


cu credinţă cântă: Aliluia! 


Icosul 7 

Râvnind vitejia mironosiţelor, smerita Evsevia mironosiţă s-a făcut. Şi pe când ele 
se gândeau la cele lumegşti şi au cumpărat mir, ea cumpărând cinstitele tale moaşte, 
înflăcărat striga: 

Bucură-te, că pentru Hristos ai voit a primi mucenicia; 

Bucură-te, că prin aceasta ai adus părinţilor tăi bucuria; 

Bucură-te, al euhaiţilor purtător de slavă; 

Bucură-te, al Bisericii Ortodoxe podoabă; 

Bucură-te, cel ce locuieşti în câmpiile cereşti; 

Bucură-te, cel ce în Împărăţia Cerului sălăşluieşti; 

Bucură-te, că întru înţelepciune îţi voi zidi biserică; 

Bucură-te, că cinstite moaştele tale vor fi puse în ea; 

Bucură-te, al casei mele sfințire; 

Bucură-te, al sufletului meu bucurie; 

Bucură-te, între mucenicii lui Hristos, stea luminoasă; 

Bucură-te, lauda şi dragostea noastră; 

Bucură-te, mare mucenice Teodore Tirone! 





Condacut 8 

Cel ce întăreşte toate, lisus Atotţiitorul, a iubit podoaba sufletului tău, pe care tu, 
prea slăvite, ai păstrat-o neprihănită, sfințind-o cu sângele tău şi strigând lui 
Dumnezeu: Aliluia! 


Icosul 8 

Adusa-i în jertfa Domnului inima toată şi mintea, şi trupul. EI, însă, proslăvindu-te 
pe tine în ceruri şi pe pământ Teodore, ţi-a dăruit puterea minunilor, pentru aceea 
auzi de la noi: 

Bucură-te, cel ce cu prietenia lui Dumnezeu te-ai îmbogăţit; 

Bucură-te, cel ce pământul de minuni l-ai umplut; 

Bucură-te, al evlaviei înaltă dobândire; 

Bucură-te, al celor ce te slăvesc mare apărare; 

Bucură-te, cel ce ai săvârşit calea vieţii cea slăvită; 

Bucură-te, al dreptăţii cunună neveştezită; 

Bucură-te, cel ce cu Hristos pe viclean I-ai biruit; 

Bucură-te, cel ce cu bărbăţie credinţa ai păzit; 

Bucură-te, cel plin de slavă negrăită; 

Bucură-te, către Dumnezeu rugăciune neadormită; 

Bucură-te, cel ce lauzi pe Dumnezeu cu mulțimea îngerilor; 

Bucură-te, împreună vorbitorule cu ceata mucenicilor; 

Bucură-te, mare mucenice Teodore Tirone! 


Condacul 9 

Cuprins de răutate diavolească, hulitorul şi prigonitorul adevăratei credinţe - 
păgânul împărat lulian apostatul - a vrut ca prin gustarea mâncărilor spurcate spre 
păcat să aducă ceata lui Hristos, care cânta lui Dumnezeu: Aliluia! 


Icosul 9 

Cunoscând viclenia Apostatului, mare mucenice Teodore Tirone, prin mijlocirea ta 
pe fiii lui Hristos de sminteală ai izbăvit, cel ce ai urât înşelăciunea diavolească, de 
aceea auzi de la noi: 

Bucură-te, al ortodocşilor izbăvire de închinarea păgânească; 

Bucură-te, al Bisericii stâlp şi creştinilor întărire duhovnicească; 

Bucură-te, al vrăjmaşului apostat biruitor; 

Bucură-te, al celui ce de Dumnezeu s-a lepădat grabnic mustrător; 

Bucură-te, al dorințelor celor păcătoase înfrânare; 

Bucură-te, al împăratului nelegiuit ruşinare; 

Bucură-te, al prea sfintei minuni făcătorule; 

Bucură-te, al vicleniei împăratului biruitorule; 





Bucură-te, al darului dumnezeiesc plinătate; 
Bucură-te, al Duhului Sfânt vas luminate; 
Bucură-te, cel ce pe Hristos în lume I-ai proslăvit; 
Bucură-te, cel ce la Domnul în ceruri te-ai sălăşluit; 
Bucură-te, mare mucenice Teodore Tirone! 


Condacul 10 

Voind după mare mila Sa a păzi curați de spurcăciune pe fiii săi, Mântuitorul te-a 
trimis pe tine, mare mucenice Teodore Tirone, către ierarhul Constantinopolului 
să-i vesteşti voia Sa, pe care cunoscând-o, a cântat împreună cu tine: Aliluia! 


Icosul 10 

„Spune drepteredincioşilor să nu se atingă de hrana cea din târg, căci a spurcat-o pe 
ea cu porunca sa necuviosul Apostat,” - ai zis ierarhului şi pentru aceasta strigăm 
ție aşa: 

Bucură-te, al legii nescrise împlinitorule; 

Bucură-te, al voinţei dumnezeieşti vestitorule; 

Bucură-te, că nebunia lui Iulian ai biruit; 

Bucură-te, cel ce mâncarea cea spurcată nu ai primit; 

Bucură-te, că ai păstrat postul dreptcredincioşilor; 

Bucură-te, veselia cea dumnezeiască a mucenicilor; 

Bucură-te, cel ce de Dumnezeu ne eşti dăruit; 

Bucură-te, că celui Preaînalt cu râvnă ai slujit; 

Bucură-te, mare mucenice Teodore Tirone! 


Condacul 11 

A lăudat ierarhul pe cel Preaînalt când a cunoscut uneltirile apostatului viclean, 
întrebându-te pe tine, Teodore: „Cine eşti tu şi cu ce vei hrăni pe cei credincioşi şi 
săraci ?” - pentru aceasta să-i cântăm lui Dumnezeu: Aliluia! 


Icosul 11 

Tu, însă, ai răspuns ierarhului: „O, păstorule, pregăteşte colivă şi o dă credin- 
cioşilor spre mâncare, iar numele meu este mucenicul lui Hristos Teodor, de la 
Dumnezeu trimis vouă spre ajutor”, - şi pentru aceasta strigăm ţie aşa: 

Bucură-te, al nostru de grijă mare purtător; 

Bucură-te, al Ortodoxei viteaz apărător; 

Bucură-te, dezrădăcinătorul rătăcirii idoleşti; 

Bucură-te, stâlpul şi întărirea credinţei creştineşti,; 

Bucură-te, de Dumnezeu trimis nouă ajutătorule; 

Bucură-te, despre hrana cea nespurcată povăţuitorule; 





Bucură-te, cel ce coliva a întrebuința ne-ai învăţat; 
Bucură-te, că şi prin aceasta Hristos este lăudat; 

Bucură-te, al minunii tale descoperire şi pururea proslăvire; 
Bucură-te, cu mucenicii lui Hristos împreună vieţuire; 
Bucură-te, că celor drepţi le eşti înălţare; 

Bucură-te, către Hristos solitor întru neadormire; 
Bucură-te, mare mucenice Teodore Tirone! 


Condacul 12 

Voind Domnul a arăta harul pe care l-a dat ţie, te-a făcut izbăvitorul celor robiţi, 
tămăduitorul celor neputincioşi, cârmaciul celor ce călătoresc pe mare, povăţuitorul 
celor ce greşesc, descoperitorul celor ce fură, ca să cântăm lui Dumnezeu: Aliluia! 


Icosul 12 

Slăvind nevoinţele şi minunile tale, mare mucenice Teodore, cântăm ţie întru 
smerenie, căci Domnul care a primit patimile tale s-a sălăşluit în inima ta, învă- 
ţându-ne a te chema aşa: 

Bucură-te, că ai păstrat sufletul tău neprihănit; 

Bucură-te, că prin cinstitele tale patimi l-ai sfințit; 

Bucură-te, al celor robiţi izbăvitorule şi înainte stătătorule; 

Bucură-te, doctorul rănilor trupeşti şi a celor bolnavi, vindecătorule; 

Bucură-te, izbăvitorul celor ce sunt în primejdie pe mare; 

Bucură-te, trâmbiţă dulce şi răsunătoare; 

Bucură-te, că rugăciunile celor tineri le împlineşti; 

Bucură-te, că te-ai sălăşluit în lăcaşurile cele cereşti; 

Bucură-te, întărirea neputincioşilor; 

Bucură-te, mângâierea vârstnicilor; 

Bucură-te, al săracilor bogăţia cea dreaptă; 

Bucură-te, cântând cu îngerii cântarea cea întreit sfântă; 

Bucură-te, mare mucenice Teodore Tirone! 


Condacul 13 (de trei ori) 

O, prea minunate mare mucenice Teodore Tirone, dar de Dumnezeu dăruit celor ce 
cu dragoste te laudă pe tine! Primeşte cu milostivire acest prinos, izbăveşte-ne pe 
noi de toată scârba şi întristarea cu solirea ta, şi scoate din muncile viitoare pe cei, 
care pentru tine cântă lui Dumnezeu: Aliluia! 


Apoi: 
Condacul 1 





Alesului luptător şi marelui mucenic Teodor Tiron, al Sfintei Treimi mărturisitor, 
apărătorul credinţei şi surpătorul păgânătăţii, cu mulțumire să-i cântăm noi 
credincioşii întru veselia inimii, strigându-i din tot sufletul: Bucură-te, mare mu- 
cenice Teodore Tirone! 


Icosul 1 

Îngeri din ceruri veniţi cu noi pe tânărul Teodor Tiron cu bucurie să-l lăudăm, căci 
el cu căldură a iubit şi a mărturisit pe Hristos Dumnezeu şi Om, pentru aceasta să-i 
strigăm: 

Bucură-te, că prin tine Dumnezeu s-a proslăvit; 

Bucură-te, că prin ţine satana s-a ruşinat; 

Bucură-te, al Sfintei Treimi înflăcărat vestitorule; 

Bucură-te, al idolilor neînsufleţiţi mare biruitorule; 

Bucură-te, al celor două firi ale lui Hristos propovăduitorule; 

Bucură-te, al dumnezeirii şi omenirii Lui mărturisitorule; 

Bucură-te, cel ce pe Maria Fecioara o vesteşti; 

Bucură-te, cel ce pe ea Născătoare de Dumnezeu o numeşti; 

Bucură-te, al credinţei adevărate îndreptătorule; 

Bucură-te, de Hristos încununat biruitorule; 

Bucură-te, că prin mijlocirea ta la Hristos mulți au venit; 


Bucură-te, al drepteredincioşilor întâi stătător neadormit; 
Bucură-te, mare mucenice Teodore Tirone! 





Rugăciune către Sfântul mare mucenic Teodor Tiron 


O, prea sfinte mare mucenice Teodore Tirone, auzi rugăciunea noastră, a cre- 
dincioşilor, celor ce te prea mărim, şi întru smerenie o aducem către tine din tot 
sufletul. Cel, ce din tinereţe ai arătat credință înflăcărată în Hristos Domnul, şi 
pentru dânsa viaţa ţi-ai pus, dăruieşte celor ce ne rugăm ție puteri sufleteşti, ca să 
păstrăm şi noi în toate zilele vieţii noastre curăţenia credinţei adevărate. 


Cel ce în cuptorul cel cu foc mărturisirea credinţei ai pecetluit-o cu mucenicia ta, 
fii nouă pildă în râvna propovăduirii adevărului lui Hristos. 


Cel ce ai îngrădit pe cei drepţi de păcatul păgânătăţii şi al lepădării de Dumnezeu, 
păzeşte-ne şi pe noi curaţi de cursele ereticeşti şi de năvălirea diavolească. 


O, prea sfinte mare mucenice Teodore Tirone, cu mijlocirea ta în faţa Prestolului 
celui Preaînalt, roagă-l pe Domnul Dumnezeul nostru să ne învrednicească pe noi 
a trece vămile vrăjmaşului celui cumplit, ca împreună să proslăvim întru Împărăţia 
Cerului: pe Tatăl, pe Fiul şi pe Sfântul Duh acum şi pururea şi în vecii vecilor, 
Amin. 


Sursa: 
http://www.sarbatori-crestine.ro/rugaciuni/acatiste-catre-sfinti/acatistul-sfantului-mucenic- 
teodor-tiron/ 





